Orazio Farneze (Kastro hersoqu)

Orazio Farneze (; ) — III Kastro hersoqu.

1532-ci ildə Toskanadakı ailə mülklərində dünyaya gəldi. Atası Papa III Pavelin oğlu Piyer Luici, anası isə məşhur Orsini ailəsindən Girolama Orsinidir. Dövrün siyasi şəraiti səbəbilə 11 yaşında Fransa kralı I Fransiskin sarayına girov göndərildi. 1547-ci ilin iyununda yeni taxta çıxan Fransa kralı II Henrinin nigahdan kənar doğulan qızı Diana ilə nişanlandı. Həmin il atasının sui-qəsdlə öldürülməsinin ardından böyük qardaşı Ottavio Farneze Parma hersoqu, Orazio isə Kastro hersoqu ünvanına sahibləndi. Cütlüyün toy mərasimi isə 13 fevral 1553-cü ildə Parisdə baş tutdu. Ancaq cütlüyün evliliyi çox uzun çəkmədi və övladları olmadı.

Belə ki, cəmi 5 ay sonra Müqəddəs Roma imperatoru V Karlın tərəfdaşı Savoyya hersoqu Emmanuil Filibert tərəfindən aparılan Hesdin mühasirəsində arkebuza atəşiylə həlak oldu. Rəsmi bir varisi olmadığı üçün Kastro hersoqu ünvanı yenidən qardaşı Ottavio Farnezeyə keçdi.

 Mənbə 

 Mənbə 

 Edoardo del Vecchio, ''I Farnese'', Istituto di Studi Romani Editore, 1972.
 Emilio Nasalli Rocca, ''I Farnese'', Milano, Dall'Oglio, 1969.

 İstinadlar